નડિયાદ તાલુકા પંચાયતના પ્રમુખ-ઉપપ્રમુખની ચૂંટણીની બપોરે ૧૨ કલાકે તા. પંના સભાખંડમાં પ્રાંત અધિકારી લલિતભાઇ પટેલના અધ્યક્ષપદે યોજાઇ હતી. આ ચૂંટણીમાં પ્રમુખપદે ભાજપના મેન્ડટ પર રમીલાબેન સોલંકી (પાલૈયા બેઠક) અને ઉપપ્રમુખપદે ફૂલાભાઇ પરમાર (ઉતરસંડા બેઠક) પર ઉમેદવારી નોંધાવી હતી. અને કોંગ્રેસના મેન્ડેટ પર પ્રમુખપદ માટે ભારતીબેન પરમાર (આખડોલ બેઠક) અને ઉપપ્રમુખપદ માટે ગોતાભાઇ ઝાલા (સુરશામળ બેઠક)એ ઉમેદવારી નોંધાવી હતી. ચૂંટણી સમયે તાલુકા પંચાયતની ૨૬ બેઠકોના સભ્યો પૈકી ૨૩ સભ્યો હાજર રહ્યા હતા. જેમાં ૧૪ ભાજપ, ૨ અપક્ષ અને ૭ કોંગ્રેસના સભ્યનો સમાવેશ થાય છે. અને ત્રણ કોંગ્રેસના સભ્યો ગેરહાજર રહ્યા હતા. ચૂંટણીમાં ડભાણ બેઠક પરથી ચૂંટાયેલા કોંગ્રેસના સભ્ય લીલાબેન વસાવાએ કોંસ વોટીંગ કરતાં રમીલાબેન સોલંકી અને ફૂલાભાઇ પરમારને ૧૭-૧૭ મત મળ્યા હતા અને કોંગ્રેસ મેન્ડેટ પ્રમુખ ઉમેદવાર ભારતીબેન પરમાર અને ઉપપ્રમુખના ઉમેદવાર ગોતાભાઇ ઝાલાને ૬-૬ મત મળ્યા હતા. પ્રમુખપદ માટે રમીલાબેન સોલંકી અને ઉપપ્રમખ તરીકે ફૂલાભાઇ પરમારને વિજેતા જાહેર કર્યા હતા.